| #### TIT. LXI. De tribus quae Dominum mori pro nobis voluntaria quadam coactione compulerunt. |

| #### #### Dominum Jesum subire mortis et crucis ignominiam tria quaedam praecipue, coactione voluntaria compulerunt; filialis et pura obedientia, qua prioris inobedientiae piaculum solveretur; compassibilis et communis miseria, quae illius justitiam inflexibilem et virgam ferream ad misericordiam flecti optabant; et miseria illa et ponderosa et gravis, quae cervices hominum communis hostis potestate et mortis addictione premebat; publica et generalis, quae justos et injustos simili obligationis sententia pariter obligabat; continua et perennis, quae nisi per Christum redemptionis gratia fieret, irremediabilis captivitatis nexu omne genus hominum in damnationis voragine absorbebat. Porro tertium quod spontanee coegit in mortem, est celeberrima et solemnis victoria, cujus successu, inevitabilis diaboli et mortis potentia, in momento gloriose et efficaciter erat imminuenda. ####  |