| #### CAP. XIV. De tribus millibus electis a Saule. |

| #### #### Elegit sibi Saul tria millia hommum de Israel et erant cum Saule duo millia in Machmas, et in monte Bethel, mille autem cum Jonatha in Gabaa Benjamin. Porro caeterum populum remisit, enumquemque in tabernacula sua Et percussit Jonathas stationem Philisthinorum (I Reg. XV). Bene tria millia Israelitarum electa sunt ad pugnandum contra Philisthaeos; hi enim solummodo apti sunt ad pugnandum contra hostes Ecclesiae, qui habent perfectam fidem Trinitatis, in qua superiores hostibus possunt resistere. Caeterum populum in suam stationem, id est in tabernacula remisit, cum Christus caeteras nationes in peccatis reliquit. Et populus, qui erat cum Saule afflictus erat, et descenderunt Hebraei in castra Philisthinorum, et alii absconditi sunt in speluncis, et universus populus, qui erat cum Saule, perterritus est. Philisthaei sunt haeretici qui, pari consensu adversus Ecclesiam conspirantes, eam depopulari conantur, quibus adunata fide sociantur, alii dum fidem palam confiteri metuunt, quasi in cavernis latent. Variae sectae uno impietatis vinculo colligatae, ad decipiendum discurrunt. Equites, sunt potentia tumidi qui haereticos juvant. Vulgus, sicut arena, multitudo haereticorum persuasione congregrata. Viri cum Saule remanentes, catholici Christo firmiter adhaerentes. ####  |