| #### TIT. VIII. De triplici jugo suavi et onere levi, obedientiae et inobedientiae. |

| #### #### Jugum meum suave est, et onus meum leve est (Matth. XI). Jugum vel onus suave est triforme. Primum timoris gehennae, secundum regularis disciplinae, tertium dilectionis et gratiae. Primum sustinent qui tantum timore gehennalis poenae manus suas coercent a prava operatione; secundum portant qui timore temporalis poenae et amore praesentis commodi, corda sua reservant a prava cogitatione; tertium, illi qui sola Dei dilectione declinant a malo et faciunt bonum. Primi sunt servi, secundi mercenarii, tertii sunt filii. Primum servos excitat, secundum mercenarios confortat, tertium filios corroborat, quia primi initiant, secundi proficiunt, tertii perseverant. Sicut autem obedientiae, ita et inobedientiae, triforme est jugum. Primum iniquitatis et malitiae quae est luxuria, in quo Salomon subjugatur; secundum prosperitatis et abundantiae, in quo dives purpuratur; tertium afflictionis et miseriae, in quo Ochozias, postquam cecidit per cancellos, consuluit Beelzebub deum Accaron (IV Reg. I). ####  |