| #### TIT. XXXII. De quadruplici timore. |

| #### #### Quatuor sunt timores: servilis, mundanus, initialis, filialis. Primus pro evitanda poena abstinet a malo, retenta voluntate mala; secundus pro evitanda poena abstinet a malo, obtenta voluntate bona; tertius pro evitanda poena a pravo opere abstinet, et pravas cogitationes resecat; quartus bono firmiter adhaeret, illud amittere nolens. Primus hominibus placere quaerit, poenam quae ab hominibus infertur, non reatum conscientiae timens: secundus hominibus placere non quaerens, tametsi displicere metuens, tam mendax est in veritate neganda, quam fallax alter in veritate tegenda, uterque in veritate offendit; tertius, quia poenam quam Deus qui cor inspicit comminatur declinare vult, ei displicere metuit; quartus Deo placere volens, destinatum bonum timet, id est non vult amittere. ####  |