| #### CAP. XV. De his quibus prima littera est Q. |

| #### #### Quadratum sex habet latera, quocunque jacitur, super latus recidit et residet. #### Quatuor sunt Evangelia et evangelistae, quadrigae Aminadab, quatuor millia in eremo refecta, quatuor annuli in arca, quatuor pedes in mensa, quatuor animalia Ezechiel, quatuor virtutes cardinales, quatuor operimenta tabernaculi, quatuor flumina paradisi, quatuor partes crucis, quatuor latera civitatis in Apocalypsi, quatuor vigiliae noctis, quatuor partes vestimentorum Domini in Joanne, quatuor partes mensurae in Matthaeo; quatuor liciis [Vulg. initiis] appensum erat linteum Petro ostensum (Act. 20). #### Quercus arbor quaerens alta, fortis, porcis cibum ministrat, multumque durabilis est. #### Quinque libri Moisi, quinque stolae datae Benjamin a Joseph, quinque panes in Evangelio, quinque millia hominum, quinque partes Joseph datae prae aliis fratribus, quinque viri Samaritani, quinque columnae ante Sancta sanctorum, quinque virgines fatuae et quinque prudentes, quinque lapides quos sumpsit David de torrente, quinque effusiones sanguinis Domini, quinque vulnera in corpore Christi, quinque sensus in corpore humano. ####  |