| #### TIT. V. De triplici bonorum conversione. |

| #### #### Bonorum alii trahuntur, alii ducuntur, alii rapiuntur. Primi dicunt: Trahe me post te (Cant. I). Secundi: Introduxit me rex in cellaria sua (Cant. II). Tertiorum vox est cum Apostolo: Raptus sum usque ad tertium coelum (II Cor. XII). Primi sunt felices, qui in patientia sua possident animas suas (Luc. XXI). Secundi feliciores, qui ex voluntate sua confitentur ei. Tertii felicissimi, qui in profundissima Dei jam misericordia proprii arbitrii sepulta voluntate in divitias gloriae in spiritu ardoris rapiuntur. Beatus qui in omnibus his gradibus Deum ducem habet, qui est vita, veritas et via (Joan. XIV). Via in exemplum, veritas in promisso, vita in praemio. ####  |