| ### INCIPIT LIBER SECUNDUS. ### DE INCARNATIONE VERBI ET TEMPORE GRATIAE. ### PARS PRIMA. ###  |

| #### CAP. PRIMUM SEU PROLOGUS. |

| #### #### In superiori parte operis hujus conditionem omnium rerum a principio primo cum lapsu hominis et his quae postea ad restaurationem ejus usque ad adventum Verbi praeparata sunt, summatim deduxi, nunc ea quae sequuntur usque ad finem et consummationem omnium, ordine contingere libet. Tempus gratiae ab adventu Filii Dei in carnem exordium sumpsit, sicut scriptum est: Gratia et veritas per Jesum Christum facta est (Joan. I). Gratia quippe Dei redemptio est generis humani; quae dum per adventum Christi perficitur, veritas promissionis Dei in exhibitione gratiae ejus adimpletur. ####  |