| #### TIT. CXIV. De peccatoris captione et excaecatione. |

| #### #### Occidit rex Babylonis filios Sedeciae regis in oculis ejus, et post eidem oculos eruit, ut in Babylonem descendat et Babylonem non videat (IV Reg. XXV). Sic diabolus bona opera, quae proles sunt operantis, interimit, ut haec se amittere quod captus est dolens cernat; peccati tamen delectatione victus bona quae genuit amens volens et videns perdit. Sed dum videns percutitur, ne contra regem Babylonis levet brachium virtutis, exstinctis mox cunctis filiis oculos amittit, quia hac ipsa intelligentia luminis subtracta, deinde in Babylone vitiorum ipsam sui confusionem non videt. ####  |