| ### LIBER PRIMUS. ### DE CONSECRATIONE ECCLESIAE ET DE SACRAMENTIS ECCLESIASTICIS. ###  |

| #### PROLOGUS. |

| #### #### Inter omnes quaerentium faciem Dei Jacob occupationes, nil aeque memoria pariter et usu dignum arbitror, ut ecclesiastica sacramenta simul et officia. Illa enim de fide et moribus recte considerata docent et instruunt, haec rerum auctori pro donis quotidianis vectigalia rependunt, ut ampliora promereantur divinae largitatis beneficia. Propter utraque, quae de Scripturarum silvis elicere congrua potuimus, in unum colligere studuit parvitas nostra et primo de consecratione ecclesiae materialis, quae sacramentorum nostrorum praefert figuram, succinctis agere verbis. ####  |