| #### CAP. XIX. De his quibus prima littera est U et V. |

| #### #### Vacca lasciva est, jugum trahit, triturat, lac ministrat, fecunda est, cornua habet, immolatur, ruminat, et findit ungulam. #### Vallis demissa, quieta, secreta, humida, umbrosa. #### Velum sacrum opere pluviario erat factum, quatuor coloribus intertextum, columnis et vectibus appensum. Velum navis colligit ventum, latum est, concitat malum, malo appensum cum ligno ex transverso, in sereno restringitur, in tempestate explicatur, quodam ligno in decursum vertitur. #### Vena sanguinem continet, percussa vel incisa eumdem emittit, occulta est. #### Venenum inficit, corrumpit, et perimit. #### Venter escas recipit, mollis est, tumidus est. #### Ventus rapidus, invisibilis, lenis, stridulus, validus, modica pluvia magnus ventus temperatur. #### Ver temperatum est, flores producit, plantas germinare facit, volucrum cantus provocat. #### Vermis sine coitu de terra nascitur, leniter incedit, ore se trahit, fragilis est, mollis, erecto capite prospicit, ut mollius incedat. #### Vesica rotunda, levis, vacua, tumida, flatu distenditur. #### Vestimenta sacerdotis sunt haec, feminalia de bysso retorta, strictissima camisia linea, cidaris in capite, tunica hyacinthina, baltheus aureus. Hi habebant, et aureum ephod, et superhumerale in modum scapularis factum, rationale in pectore quadratum, cidarim, ut dixi, in capite cum lamina aurea. #### Vinculum ligat, constringit, grave seu molestum est. #### Vinea pullulat, pastinatur, propagatur, putatur, foditur, paxillatur, paxillis colligatur, sepitur, gemmas fert, frondes, flores; surculi evelluntur, no humor stipitis ad eos transeat: tolluntur pampini propter nimiam umbram, ut horti calorem solis habeant: sit in ea umbraculum, ut custodiatur. In hieme nullum lignum vilius, in aestate nullum utilius. #### Vinum clarum est, candidum, dulce aliquantum, inebriat, sanguinem operatur, cor laetificat, ingenium acuit, aliquando acescit, parvulos merum enecat. #### Viola purpurea, humilis, odorifera, frigida, mollis. #### Virga recta, gracilis, longa, plana, flexibilis, florem habet in summo, flagellat et erudit. #### Vitrum clarum, planum, solidum, fragile. #### Vitta ambit, ornat, constringit. #### Vitula sacra rufa erat, immaculata, quae jugum non traxerat. #### Vitulus hostia sacerdotalis, cornua habet, lascivus est, et simplex. #### Umbra calorem temperat, grata est fessis in calore, corporis lineamenta retinet, per ipsam ad corpus venitur, fit enim objectu corporis ad rem lucidam, inanis est. #### Undecim discipuli in Galilaea. Undecim saga in tabernaculo. #### Unguentum bonum conficitur ex myrrha prima, et cinnamomo, et calamo, ex casiae fistula, ex oleo olivarum. Haec redacta in pulverem, cum oleo olivarum sub mensura lini conficiebantur. #### Unguis est pars digitorum cornea, dura, lucida, tenuis, plana. #### Volucres leves, instabiles, nidificant, et cantant in aere, duabus alis volant, una percussa, aliae fugiunt, timidae sunt. #### Voluptas virtutes dissipat, corpus emollit, naturalia bona dissolvit, otium quaerit. #### Vox modesti hominis sit simplex, verecunda, quieta, humilis, modesta, clausa, meticulosa. #### Ursus fastidium generat, studium nescit, societatem non habet, ingens est corpore, durissima pelle tegitur, crudelis, brachiis fortissimus, mel oppido diligit, super arbores serpit, informis caruncula nascitur, lingua matris lambendo formatur. #### Uter de corio animalis mortui fit. Vinum continet et servat, cum fuerit inveteratus inutilis est. #### Vulpes callida est, mordax, fetida, in foveis manet, dolosa, inesibilis. #### Vultur trans maria dicitur sentire cadavera, si cadaver conspicit jacens, ad esum illius se deponit, exercitum sequitur, ut cadaveribus satietur, pedibus libenter graditur. ####  |