| #### CAP. IV. De vana gloria, et comitibus ejus. |

| #### #### Vana gloria est, placendi desiderio mota utriusque hominis incompetens agitatio. In ejus comitatu sunt hypocrisis, inobedientia, jactantia, novitatum praesumptio, arrogantia, loquacitas, pertinacia. #### Hypocrisis est virtutum simulatione clausum vitium ex arte palliare. #### Inobedientia est, ex duritia mentis obstinatae, ei, cui parere debeas, justa imperanti, nolle obtemperare. #### Jactantia est fastu mentis id agente, majora quam sint de te inaniter praedicare et promittere. #### Novitatum praesumptionis est contra qualitatem sui ordinis, aut virium singulari tumore novi aliquid attentare. #### Arrogantia est venditare quae non habes, et gloriari ex eo quod non acceperis placendi hominibus cupiditate. #### Loquacitas est per quam levitas interior stulta verborum effusione monstratur. #### Pertinacia est ex irrationabili, et inflexibili mentis obstinatione meliori nolle cedere. ####  |