| #### TIT. XXII. De multiplici visione. |

| #### #### Vidi Dominum sedentem super solium excelsum et elevatum etc. (Isa. VI). Tres sunt visiones: Prima a creatura mundi, de qua Apostolus: Invisibilia Dei a creatura mundi etc. (Rom. I). Secunda a puritate fidei, de qua idem: Videmus nunc per speculum, etc. (I Cor. XXIII). Tertia a claritate Dei et sponsi, de qua idem: Tunc autem facie ad faciem (ibid.). Aliter prima visio est revelatio cum materia et forma, et fit sub specie angeli sanctis Patribus; secunda est inspiratio sine materia, sed cum forma, et fit suavitate unguenti sanctis mentibus; tertia, emissio sine materia et forma, et fit cum mentis excessu in sponsi amplexibus. In prima visione anima fit solium, et excedit statum mundi; in secunda excelsum, et excedit affectum suum et voluntatem interiorum in contemptu sui; in tertia elevatum, et excedit officium angeli et intellectum creaturae, et possibilitatem naturae in amplexu sponsi. ####  |