| #### TIT. LXI. De triplici virginitate. |

| #### #### Triplex est virginitas: Prima in carne, mente corrupta; secunda in mente, carnis violato pudore; tertia in mente et corpore. Prima est ancilla, secunda adolescentula, tertia sponsa. Prima est fatua, quae mente prostituta caste vivit in carne, timore vel laude humana; secunda est prudens, quae post amissam virginitatem carnis prudenter repetit virginitatem mentis, per omnia se subdens divinis praeceptis; tertia est fidelis, quae corruptionem carnis aut mentis non incurrit, sed in amore sponsi fideliter permansit. Prima damnatur, secunda muneratur, tertia coronatur. Qui sponsus voce suavissima ait: Tota pulchra es, amica mea, et macula non est in te (Cant. IV). ####  |