| #### CAPUT 17 |

| #### #### HISTORICE. Praefatum infortunium sub alio typo verborum ostendat. Sacerdotes, senes et terrae habitatores ad planctum, et saccum, et jejunium convocat: si forte convertatur Deus, et ignoscat. #### ALLEGORICE. Infortunia et detrimenta spiritalia significat Ecclesiae: ostendens in ea defectum religionis, contemptum sanctimoniae, et periculum ordinis. Unde et sacerdotes primo invitat ad poenitentiam: per quorum praecipue negligentiam, et cultus justitiae, et rigor disciplinae, et forma doctrinae, et facies Ecclesiae, in irreverentiam corruit. Unde et populus per diversa vitiorum latibula cursitans disperiit. Unde et Jeremias: Non crediderunt reges terrae, et habitatores urbis, quod ingrederetur hostis, et inimicus per portas Hierusalem. Propter peccata prophetarum ejus, et iniquitatem sacerdotum ejus, qui effuderunt in medio ejus sanguinem justorum. Erraverunt caeci, polluti sunt sanguine (Thren. IV). ####  |