| #### CAP. VII. De his quibus prima littera est G. |

| #### #### Galbani odor serpentes fugat, estque succus ferulae cujusdam arboris quae nascitur in Syria. #### Gallina pullos sub alis fovet, contra milvum tuetur, de dolore pullorum suorum aegrotat, et raucescit, et plumas deponit, ex calore pascitur. #### Gallus profundioribus horis noctis valentiores et productiores cantus edere solet, in matutino breviores format voces. Antequam canat alis se verberat, diem nuntiat, pigros excitat, omni vento se inclinat. #### Gemma pretiosa est et clara, virtute pollet, plana, tota speciosa. #### Gena decora, candida, plana, ob verecundiam rubore subfunditur. #### Gibbus superfluitas est naturae, minorem facit, deformitatem ingerit. #### Gigas ingens est corpore, insignis membris, fortitudine praestans, sed pietate et ingenio bono deficit. #### Glacies ad frigus ex aqua induratur, ad solem liquescit, fragilis est, lubrica, clara, splendida. #### Glans a quercu oritur, cibus porcorum est. #### Globus rotundus est, volubilis, multis filis circumvolutus. #### Grando in aere induratur, friget, in cadendo contunditur et resolvitur, flores et herbas teneras laedit. #### Granum seritur, moritur, post pullulat in herbam, post in spicam, et deinde in frumentum, colligitur, trituratur, a palea per ventum separatur, siccatur, et mola conteritur. #### Grues viam sequuntur litterario ordine, excelsa petunt, quo facilius videant terras quas petunt. Una praecedit, quae agmen castigat voce, qua raucescente, alia succedit. Noctis vigilias dividunt, et in ordine vigiliarum pedi semper innituntur uni, in quo calculum tenent. #### Gurges profundus est, obscurus, horribilis, absorbens, alioquin immotus. #### Gutta gravis est, cito arescit, modica est, praestat refrigerium. #### Guttur vehiculum vocis est, et ciborum canalis. ####  |