| #### CAP. XXXVII. De Josia, et phase quod celebravit. |

| #### #### Ejecit Josias idola terrae et omnes immunditias, et celebravit Domino phase (IV Reg. XXIII). Quod Josias ejectis idolis et omnibus immunditiis, Domino phase celebrasse legitur, moraliter nos docet, ut primum purgemus terram cordis nostri ab omnibus vitiis, emendemus actus nostros ab omni inquinamento peccatorum et ab operibus mortuis, ut servire possimus Deo viventi: sicque gratum phase Domino celebremus, non in fermento malitiae et nequitiae, sed in azymis sinceritatis et veritatis (I Cor. V). ####  |