| #### TIT. LXIX. De duabus tubis argenteis et earum usu ad Petrum et Paulum applicatis. |

| #### #### Fac tibi duas tubas argenteas ductiles (Num. X), quarum varietate vocum populus congregetur ad praelium praeparatum, et in festivitate cantetur. Hae tubae argenteae sunt Petrus et Paulus, qui sunt argentei nitore eloquii, ductiles super incudem cordis Spiritus sancti malleo fabricatam. His ad Ecclesiam nos populi circumcisionis et gentium congregamur, contra hostes vitiorum et daemonum dimicare, et eos superare docemur, ac discimus bene vivendo, mores componendo, et in via mandatorum currendo, qualiter Deo hostias laudis et jubilationis immolemus, gratum Deo festum celebrantes. His aliter ad congregandum, aliter ad pugnandum incitamur, quia triplici modo jam explicito. ####  |