| #### TIT. II. De totius mali circumcisione, et de triplici cibo Israelitis dato. |

| #### #### Circumcisi filii Israel secundo requieverunt in eodem loco quousque sanarentur (Josue V). Non enim sufficit circumcidi a malo operum et cogitationum abstinendo, nisi prius usquequaque vitiis purgati virtutumque opera sumentes etiam cicatricum indicia obducendo sanemur. Postque haec jam dicatur quod ablatum est opprobrium Aegypti, et decima quarta die celebretur Pascha, quod immundus et incircumcisus non potest, et comedant fructum palmarum. In quo notentur tres species ciborum filiis Israel datae. Prima exeuntibus de Aegypto, farina conspersa aqua. Secunda in deserto, manna de coelo. Tertia in terra sancta fructus palmae. Prima et incipientium per poenitentiam. Secunda proficientium per Eucharistiam. Tertia est perfectorum et beatorum et per gratiam quibus Christus filius Mariae in praemium et fructus victoriae, id est aeterna beatitudo in hostium exhibetur triumphum. ####  |