| #### CAP. II. De habentibus legem in corde, non cor in lege. |

| #### #### Sed in lege Domini voluntas ejus: et in lege ejus meditabitur die ac nocte (Psal. I). Multi habent legem in corde, sed non habent cor in lege. Legem in corde habent qui cognoscunt veritatem; cor in lege habent qui diligunt veritatem. Qui vero legem in corde habent, non cor in lege, hi portant legem, non portantur a lege; onerati sunt, non adjuti, quia scientia, ubi non est charitas, gravat, non allevat. ####  |