| #### TIT. XCVIII. De Christi attributis. |

| #### #### Christus quandoque dicitur germen seu radix, juxta illud: In die illa radix Jesse, qui stat in signum populorum, ipsum gentes deprecabuntur (Isa. XI). Quandoque lignum vel truncus, ut ibi: Sapientia est lignum vitae (Prov. III). Quandoque flos, ut: Ego sum flos campi (Cant. II). Fructus quandoque, ut supradictum est. Levatus est Christus in crucem, juxta illud: Cum exaltatus fuero a terra omnia traham ad meipsum (Joan. XII). Exaltatus fuit a terra in resurectione, juxta illud: Propter quod exaltavit illum Deus, etc. (Philipp. II). Exaltatus fuit in ascensione, juxta illud: Elevata est magnificentia tua super coelos (Psal. VIII). Exaltatus in apostolorum praedicatione, juxta iliud: Exaltabor in gentibus et exaltabor in terra (Psal. XLIV). ####  |