| #### TIT. XXI. De pastore, ove et lupo. |

| #### #### Tria sunt: pastor, ovis et lupus. Primus et ultimus in ovem mediam respiciunt; alter ut custodiat, alter ut rapiat. Unde de primo dicitur: Oculi ejus in pauperem respiciunt; palpebrae ejus interrogant filios hominum (Psal. X). De secundo: Insidiatur ut rapiat pauperem, etc. (Psal. IX). Ovis in medio pauper est; pastor Deus, lupus diabolus. Omne autem judicium procedit ab ove, tumida deseritur, timida visitatur. Deseritur ne praesumat; visitatur ne desperet. Ideo ne declines a servo tuo (Psal. XXVI). Cum pastor elongat, lupus appropinquat; cum pastor redit, lupus fugit. ####  |