| #### CAP. XXXIII. De onocentauro rursus. |

| #### #### Idem dicit: onocentaurus et pilosus clamabit alter ad alterum (Isa. XXXIV). Onocentorum, ut etiam supra diximus, duobus naturis constare physiologus asserit; superior enim pars centauro, id est homini equestri similis est; inferioris vero partis membra sunt onagri, id est asini agrestis. Huic assimilantur vecordes atque bilingues specie homines, moribus autem informes, dicente Apostolo: Habentes speciem pietatis, virtutem autem ejus abnegantes (II Tim. III). Unde in Psalmo: Homo cum in honore esset, non intellexit, comparatus est jumentis insipientibus, et similis factus est illis (Psal. XLVIII). ####  |