| #### TIT. IX. De triplici statu fidelis animae. |

| #### #### Tres sunt status fidelis animae. Sub primo est captiva, sub secundo est libera, sub tertio est beata. Captiva servitute peccati opprimitur; libera sub duce justitia praeliatur; beata perfruitione gaudii laetatur. Captivae dicitur: Revertere, revertere, Sunamitis, ut de captiva efficiaris libera (Cant. VI). Liberae dicitur: Viriliter age et confortetur cor tuum et sustine, Dominum (Psal. XXVI), ut de libera efficiaris beata. Beatae dicitur: Cantate Domino in Sion. Jubilate ei in voce exsultationis (Psal. XLVIII). Sub primo est ancilla, et timet. Sub secundo filia, et diligit. Sub tertio amica et complectitur. ####  |