| ### SEQUUNTUR ADNOTATIUNCULAE EJUSDEM IN LEVITICUM. ###  |

| #### CAP. I et IX.---De nomine Levitici, et caeteris jam dictis. |

| #### #### Liber Leviticus Hebraice dicitur Vagethra, quod sic sonat ac diceretur vocavit. A principio namque suo nomen accepit more Hebraicorum voluminum, quae a principiis suis nuncupari solent. Hic nobis leviticus dicitur, a levitis; quia in eo de ministerio levitarum plenius tractatur. Quinque namque sunt: id est sacrificia quae Deo offeruntur, et personae a quibus offeruntur, et tempora quando offeruntur, et loca ubi offeruntur, et causae pro quibus offeruntur: quae in hoc libro distincte tractantur. Nos ergo de singulis, quantum ratio introductionis expostulat, aliquid praelibare oportet. ####  |